Դերբիի թանգարան և պատկերասրահ

**Դերբիի թանգարան և պատկերասրահ** (), հիմնադրվել է 1879 թվականին Դերբիի կենտրոնական գրադարանի հետ միասին։ Կառուցել է բրիտանացի ճարտարապետ Ռիչարդ Նիլ Ֆրիմենը, քաղաքին նվիրել է Մայքլ Թոմաս Բասը։ Հավաքածուն ներառում է Ջոզեֆ Ռայթի կտավների մեծ շարք, ցուցադրված է նաև Դերբիի թագավորական գահի, Դերբիի և շրջակա տարածքների ճենապակու հավաքածուները։ Ցուցադրություններում ընդգրկված են նաև հնագիտական, բնական պատմության, երկրաբանության և ռազմական հավաքածուներ։ Պատկերասրահը բացվել է 1882 թվականին։

## Պատմություն
Թանգարանը ստեղծվել է Դերբի քաղաքի և համայնքի թանգարանի և բնական պատմության ընկերության ձևավորման հետ մեկտեղ 1836 թվականի փետրվարի 10-ին։ Ընկերությունը գտնվում էր Full Street Public Baths փողոցում։ Մասնավոր կառույց էր, որի ֆինանսական միջոցները գոյանում էին անդամակցության վճարներից։ Ընկերության հավաքածուն ձևավորվել է Դերբիի փիլիսոփայական ընկերության նախագահ դոկտոր Ֆորեսթերի նվիրատվություններից։ Թանգարանային ընկերության հովանավորն էր Դևոնշիրի 6-րդ դուքս Ուիլյամ Կավենդիշը, նախագահը՝ Ջորջ Կրուն։ Ջորջ Գոուլերը թանգարանին է նվիրաբերել հանքանյութերի և լցոնված էկզոտիկ թռչունների հավաքածու։ 1839 թվականին Մեխանիկայի ինստիտուտում կազմակերպված ցուցահանդեսում ներկայացվեցին Ջոզեֆ Ստրատի հավաքածուի նմուշներ, որոնք համալրեցին Դերբիի թանգարանի հավաքածուն։ 1840 թվականին ընկերությունը տեղափոխվեց Վիկտորիա փողոցի վրա գտնվող գրական ակումբի շենք (Athenaeum): 1856 թվականին ընկերության հավաքածուն ընդլայնվեց, և Ուիլյամ Մանդին առաջարկեց այն ներառել քաղաքի կազմի մեջ, սակայն առաջարկը մերժվեց։

1857 թվականին, երբ Լլևելին Ջուիտը դարձավ Դերբի քաղաքի և համայնքի թանգարանի և բնական պատմության ընկերության քարտուղար, թանգարանը հանրության համար շաբաթ առավոտները բաց դարձավ։ 1858 թվականին Դերբիի փիլիսոփայական ընկերությունը Դերբի քաղաքի և համայնքի թանգարանի և բնական պատմության ընկերության հետ միավորվելով՝ տեղափոխվեց Wardwick: Տեղափոխվեց նաև 4000 կտոր գրականությունը՝ մաթեմատիկական, գիտական սարքավորումների և բրածոների հավաքածուով հանդերձ։ 1863 թվականին բուսաբան Ալեքսանդր Կրոալը նշանակվել է առաջին գրադարանավար և համադրող, իսկ հաջորդ տարում թանգարանն ու գրադարանը միավորվել են։ 1875 թվականին Կրոալը դարձավ Սթիրլինգի Սմիթ ինստիտուտի համադրող։

Դերբի քաղաքի և համայնքի թանգարանը 1870 թվականին վերջապես անցավ Դերբիի կորպորացիայի սեփականության ներքո, սակայն առաջացավ հավաքածուն տեղավորելու տարածքային խնդիր։ Ցուցանմուշները երեք տարի պահեստում պահելուց հետո, 1879 թվականի հունիսի 28-ին թանգարանը բացվեց հանրության համար։ Պատկերասրահը բացվել է 1882 թվականին։

1936 թվականին Ալֆրեդ Գուդին թանգարանին հանձնեց կտավների կարևոր հավաքածու, որը նա ձեռք էր բերել 50 տարիների ընթացքում։ Իր մահվանից հետո նա թանգարանին էր թողել 13000 ֆունտ ստերլինգ՝ թանգարանի տարածքի ընդլայնման համար, որի շինարարությունն ավարտվեց 1964 թվականին։ 2010-2011 թվականներին թանգարանի հին և նոր հատվածներում իրականացվեցին վերանորոգման աշխատանքներ։

## Պատկերասրահ

William Robert Raynes (1871–1966) by Ernest Townsend died 1944.jpg
OldSilkMillDerby.jpg
Sir Ernest Paget, Chairman, Midland Railway by Ernest Townsend died 1944.jpg
Joseph Wright of Derby - Miravan Opening the Grave of his Forefathers - WGA25898.jpg
The Late Lord Roe (1832–1923) by Ernest Townsend died 1944.jpg
Sir Henry Bemrose by Ernest Townsend in 1910.jpg
A Lucky Boy by Harry Fidler.jpg
Darwin cutout.png
William Strutt sculpture.jpg
Brampton loving cup.jpg
Derby Allenton Hippo lower jaw side view.jpg
Derby Allenton Hippo.jpg
Derby Museum and Art Gallery on a plate.jpg
George Fox by Mee.jpg
Ashford Marble and other rocks table at Derby Museum.jpg
Bonnie Prince Charlie coins medals.jpg
Burley Hill type jug.jpg
Cockpit Hill jug.jpg
Derby Museum Viking Display (4).jpg
Derbymuseumrelated (6).jpg
Herbert Spencers hands.jpg
Noble of Henry V.JPG
Robert Bloor enamel portrait from Derby Museum.jpg
Atlas Coelestis.JPG
Hanson Log boat in Derby Museum.jpg
St Alkmund sarcophagus .jpg
St Alkmund cross 2.jpg
VulliamyMantelClock (2).jpg
Maria and her Dog Silvio by Richard Hurlstone or Hurleston.jpg


## Ծանոթագրություններ

## Արտաքին հղումներ
* Պաշտոնական կայք

Կատեգորիա:Մեծ Բրիտանիայի թանգարաններ
Կատեգորիա:1882 հիմնադրված արվեստի թանգարաններ
Կատեգորիա:1879 հիմնադրված թանգարաններ
Կատեգորիա:1836 հիմնադրումներ Միացյալ Թագավորությունում